તમિલનાડુના રાજકારણમાં ફરી એકવાર ખલબલી ઊભી થઇ છે. તમિલ ફિલ્મોના બે સુપરસ્ટાર એક સાથે જોવા મળ્યા હતા. આ કારણે ચર્ચાનું બજાર ગરમ થયું છે. થોડા સમય પહેલાં જ સુપરસ્ટાર રજનીકાંતે રાજકારણમાં આવવાનો નિર્ણય લીધો હતો અને સાથે જ પોતાના નવા પક્ષની રચના કરી તમિલનાડુમાં વિધાનસભા ચૂંટણી લડવાની જાહેરાત પણ કરી હતી. એ પહેલાં કમલ હસન પણ રાજકારણમાં જોડાવાની જાહેરાત કરી ચૂક્યા છે અને રજનીકાંતના નિર્ણય બાદ કમલ હસને તેમને આવકાર્યા પણ હતા. હવે આ બંનેને સાથે જોઇને લોકો ઊંચા-નીચા થાય એ સ્વભાવિક છે.